钦定古今图书集成/明伦汇编/氏族典/第346卷 > 周邦彦
## 钦定古今图书集成/明伦汇编/氏族典/第346卷 > 周邦彦

按《宋史周邦彦传》：“邦彦，字美成，钱塘人，疏隽少检。元
丰初，游京师，献《汴都赋》万馀言。神宗异之，召赴政事
堂，自太学诸生一命为正，居五岁不迁，益尽力于辞
章。出教授庐州，知溧水县，还为国子主簿。哲宗召对，
除秘书省正字，历卫尉、宗正少卿，知龙德府，徙明州，
入拜秘书监，进徽猷阁待制，提举大晟府。未几，知顺”
昌府，徙处州，卒。邦彦好音乐，能自度曲，制乐府长短
句，词韵清蔚，传于世。